OBAVJEŠTENJE O ODRŽAVANJU AKREDITOVANOG PROGRAMA OBUKE
„RAD SA TEŠKO SARADLJIVIM KORISNICIMA“


Zavod za socijalnu i dječju zaštitu najavljuje održavanje akreditovanog programa obuke „Rad sa teško saradljivim korisnicima“, koji će se realizovati: 13. i 14. oktobra 2026. godineu prostorijama Zavoda za socijalnu i dječju zaštitu.

Program obuke usmjeren je na unapređenje kvaliteta rada profesionalaca u sistemu socijalne i dječje zaštite kroz jačanje kompetencija i sticanje praktičnih znanja i vještina za sprovođenje stručnog postupka kojim se štiti najbolji interes korisnika, sa posebnim fokusom na uspostavljanje saradničkog odnosa i rad sa korisnicima kod kojih postoje teškoće u ostvarivanju saradnje.

Ciljevi obuke

Učesnici će kroz program imati priliku da:

· unaprijede znanja o savremenom socijalnom radu i sprovođenju stručnog postupka u skladu sa standardima;
· unaprijede znanja i vještine za uključivanje i aktivnu participaciju korisnika u proces promjene;
· bolje razumiju potrebe, motive i karakteristike korisnika koji otežano uspostavljaju saradnju sa stručnim radnicima;
· steknu znanja i praktične vještine iz oblasti pregovaranja u socijalnom radu;
· upoznaju karakteristike različitih tipova „teških“ i nedobrovoljnih korisnika;
· razviju komunikacijske i pregovaračke vještine potrebne za uspostavljanje saradničkog odnosa sa teško saradljivim korisnicima;
· nauče da prepoznaju nesaradničke obrasce ponašanja i razumiju potrebe, motive i razloge koji se nalaze u njihovoj osnovi;
· ovladaju tehnikama „građenja zlatnog mosta“, kontrole sopstvenog ponašanja, definisanja problema u terminima interesa i kreiranja prihvatljivih alternativa u procesu pregovaranja.

Program je namijenjen stručnim radnicima u centrima za socijalni rad, domovima i kod pružalaca usluga socijalne i dječje zaštite.

[bookmark: _GoBack]Realizatorka obuke: Ružica Jelisavac
Program se realizuje tokom dva dana, u ukupnom trajanju od 16 sati, a broj mjesta je ograničen.
Prijave se dostavljaju putem e-maila: ruzica.stankovic@zsdz.gov.me. Prijave su otvorene do popunjavanja raspoloživih mjesta.

